# AA-liike

### Wikipedia

AA-liike (engl. Alcoholics Anonymous, eli Anonyymit Alkoholistit (Nimettömät alkoholistit) on kansainvälinen alkoholistien AA yhteisö, jonka jäsenten päämääränä on pysyä raittiina ja auttaa toisia alkoholisteja saavuttamaan raittius. Anonyymit alkoholistit toimivat noin 160:ssä eri maassa ja yhteisöllä on noin 3 miljoonaa jäsentä. Suomessa AA-ryhmiä on noin 600 kappaletta ympäri maata. 12 askeleen toipumisohjelma toimii AA-kokousten pääasiallisena viitekehyksenä, mutta kokouksissa käsitellään myös ryhmätoiminnan yhtenäisyyttä määrittäviä 12 perinnettä sekä palveluun perustuvia 12 käsitettä. AA:ssa on kolme perintöä: ensimäinen on toipuminen, toinen yhtenäisyys ja kolmas palvelu.

Vaikka päihteistä pidättäytyminen on välttämätöntä riippuvuudesta toipuvalle, se ei yksinään riitä. Riippuvuuteen liittyy tyypillisesti sellaisia yksilönkehityksen viivästymiä, että myös psykologinen kasvu on raittiuden laadun ja sen säilyttämisen kannalta tarpeen. Toipumista edistävät myös terveellisten elämäntapojen opetteleminen ja hengellisen ajattelun kehittäminen aiemmin opittuja, impulsiivisia ratkaisuja vastaan.

Uusi AA:n jäsen voi toipumisensa edetessä alkaa ottaa tehtäviä mm. kahvinkeittäjänä, kokouksien vetäjänä, puhelinpäivystäjänä tai ryhmän rahastonhoitajana: Hän voi myös osallistua tiedotus- ja tukihenkilötoimintaan ja myöhemmin ottaa vastuuta luottamushenkilönä AA-yhteisön "palvelurakenteessa" alueellisella, valtakunnallisella tai kansainvälisellä tasolla.

AA:n jäsenyydelle ei ole mitään muita vaatimuksia, kuin halu lopettaa alkoholin juominen. Tällä periaatteella on AA:ssa haluttu varmistaa se, että kuka tahansa, yhteiskunnallisesta asemastaan, sukupuolesta, iästä tai uskontokunnasta riippumatta voi hakea apua alkoholiongelmaansa AA:sta. AA ei varsinaisesti pidä mitään jäsenluetteloa jäsenistöstään, mutta raitistuneet alkoholistit, jotka käyvät säännöllisesti AA:n kokouksissa kutsuvat itseään AA:n jäseniksi tai AA-laisiksi.

AA:n iskulauseita:

- "Vain Jumalan armosta"
- "Päivä kerrallaan"
- "Hiljaa hyvä tulee"
- "Elä ja anna elää"
- "Ajattele, ajattele, ajattele"
- "Ensimmäiset asiat ensin"
- "Tämäkin menee ohi"
- "Tänään et ole yksin"

## [muokkaa] Aiheesta muualla

- Suomen AA
- Anonyymit Alkoholistit

Haettu osoitteesta http://fi.wikipedia.org../../../a/a/-/AA-liike_a6d8.html

Luokka: Järjestöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Dansk
- Deutsch
- English
- Español
- Esperanto
- Français
- Galego
- Hrvatski
- Italiano
- Nederlands
- 日本語
- Norsk (bokmål)
- Polski
- Português
- Русский
- Svenska
- Türkçe
- Українська